CELEX: 31988R2346
Language: el
Date: 1988-07-28 00:00:00
Title: Κανονισμός (ΕΟΚ) αριθ. 2346/88 της Επιτροπής της 28ης Ιουλίου 1988 για τον καθορισμό των κατωφλίων παρεμβάσεως για τα ροδάκινα, τα πορτοκάλια και τα λεμόνια για την περίοδο 1988/89

Avis juridique important

|

31988R2346

Κανονισμός (ΕΟΚ) αριθ. 2346/88 της Επιτροπής της 28ης Ιουλίου 1988 για τον καθορισμό των κατωφλίων παρεμβάσεως για τα ροδάκινα, τα πορτοκάλια και τα λεμόνια για την περίοδο 1988/89  

Επίσημη Εφημερίδα αριθ. L 204 της 29/07/1988 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 2346/88 ΤΗΣ ΕΠΙΤΡΟΠΗΣ  της 28ης Ιουλίου 1988  για τον καθορισμό των κατωφλίων παρεμβάσεως για τα ροδάκινα, τα πορτοκάλια και τα λεμόνια για την περίοδο 1988/89  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα πορτοκάλια και τα λεμόνια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 1 παράγραφος 3,  Εκτιμώντας:  ότι το άρθρο 1 του κανονισμού (ΕΟΚ) αριθ. 2240/88 καθορίζει για τα ροδάκινα, τα πορτοκάλια και τα λεμόνια τα κριτήρια καθορισμού των κατωφλίων παρέμβασης για την Κοινότητα με τη σύνθεσή της στις 31 Δεκεμβρίου 1985· ότι εναπόκειται στην Επιτροπή να καθορίσει, για καθένα από τα εν λόγω προϊόντα, τα κατώφλια παρέμβασης, εφαρμόζοντας στη μέση παραγωγή σε νωπή κατάσταση, που προορίζεται για την κατανάλωση, των πέντε τελευταίων περιόδων για τις οποίες υπάρχουν διαθέσιμα στοιχεία, τα ποσοστά που καθορίζονται στις παραγράφους 1 και 2 του εν λόγω άρθρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1988/89, τα κατώφλια παρέμβασης για τα ροδάκινα, τα πορτοκάλια και τα λεμόνια καθορίζονται στις ακόλουθες ποσότητες:  - ροδάκινα: 358 417 τόνοι,  - πορτοκάλια: 301 972 τόνοι,  - λεμόνια: 99 714 τόνοι.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 198 της 26. 7. 1988.